પાસ કન્વીનર હાર્દિક પટેલ દ્વારા રાજ્યભરમાં સભાઓ કરવામાં આવી રહી છે. ત્યારે આજે હાર્દિક પટેલે ભાવનગરમાં સભા સંબોધી હતી. આ સભામાં પાટીદારો અને ક્ષત્રિય સભાના લોકો મંચ પર એક સાથે જોવા મળ્યા હતા. આ સભામાં હાર્દિક પટેલે ભાજપ સરકાર પર પ્રહાર કર્યા હતા. આ સભામાં હાર્દિક પટેલે કહ્યુ કે, એક્ઝિટ પોલ ગમે તે કહે પરંતુ ભાજપની 80થી વધુ બેઠકો આવવાની નથી. ત્યાર બાદ હાર્દિક પટેલે કહ્યુ કે, ભાજપ દ્વારા રાજ્યમાં ભાગલા પાડવામાં આવ્યા છે. ભાજપે લોકોના ભાગલા પાડયા છે. ત્યારબાદ હાર્દિકે કહ્યુ કે, ઘરમાં એસી ન હોય તો ચાલે પણ ચોખા હોવા જોઈએ તેમ કહીને ખેડૂતોની વાત રજૂ કરી હતી. હાર્દિક પેટેલે ભાવનગરમાં મોઘવારીના મુદ્દે સરકાર પર પ્રહાર કર્યો હતો.